text: [{"text_idx": "#000000", "text": "Heimi\u00f0A\u0301\u00f0renn og aftana\u0301DIYTi\u0301tt heimLi\u0301vssti\u0301lurSpyr serfr\u00f8\u00f0ingarnarHeilsaPengapungurinUppskriftirD\u00f8gur\u00f0arDessertirHeilsugott"}, {"text_idx": "#000001", "text": "A\u0301 vitjan i\u0301 ny\u0301ggju hu\u0301sunum hja\u0301 Eydis og Pa\u0301ll Sky\u0301lindal i\u0301 Sy\u00f0rug\u00f8tuSum lova\u00f0, fari eg at vitja onnur heim eisini. Hesafer\u00f0 eri eg farin til Sy\u00f0rug\u00f8tu."}, {"text_idx": "#000002", "text": "Ovarlaga i\u0301 bygdini er sera no\u0301gv byggivirksemi. No\u0301gv sethu\u0301s eru i\u0301 ger\u00f0, men mitt i\u0301 ny\u0301ggja by\u0301linginum standa eini deilig ny\u0301bygd sv\u00f8rt hu\u0301s \u2013 ny\u0301bygd og ha\u0301lvbygd, kunnu vit kanska siga \u2013 men ho\u0301ast tey enn eru i\u0301 ger\u00f0, havi eg valt at fari\u00f0 framvi\u00f0 ti\u0301 eg haldi avgj\u00f8rt, at hesi hu\u0301sini kunnu ver\u00f0a vi\u00f0 til at geva \u00f8\u00f0rum i\u0301bla\u0301stur. Har eru n\u00f8kur elementir, i\u00f0 eg ikki havi s\u00e6\u00f0 fyrr, og so eru tey heldur ikki bangin fyri at fara yvirum m\u00f8rk!"}, {"text_idx": "#000004", "text": "Ta\u00f0 fyrsta eg leggi tilmerkis, er flotta blanka \u201dmarmor-look-go\u0301lvi\u00f0\u201d. Ta\u00f0 mestsum dregur meg inn inn i\u0301 durin. Undir sera sn\u00f8ggu trappuni er eitt \u201dbe\u0301d\u201d vi\u00f0 mju\u0301kum sma\u0301steinum og n\u00f8krum plantum. I\u0301 tveimum teimum ni\u00f0astu trapputrinunum ly\u0301sa nakrar veikar ledstri\u0301pur sum lei\u00f0a meg uppa\u0301. Inni er ein \u201daltan\u201d, solei\u00f0is at tu\u0301 fra\u0301 durinum s\u00e6rt beint upp i\u0301 svarta k\u00f8kin. Upp gj\u00f8gnum trappurnar s\u00e6st ein fantastiska flottur plantuveggur. Ta\u00f0 eru kunstplantupla\u0301tur, sum tey hava skru\u0301va\u00f0 uppa\u0301 veggin. So sto\u0301rt og so bergtakandi! Tey hava valt at havt ta\u00f0 opi\u00f0 millum dur/k\u00f8k og stovu. Hu\u0301sini eru ikki so sto\u0301r so ta\u00f0 kennist fja\u0301lgt at koma inn."}, {"text_idx": "#000005", "text": "N\u00e6stan allir litirnir inni eru myrkir. Ongin veggur i\u0301 hu\u0301sinum er hvi\u0301tur, men tey sto\u0301ru glasvindeyguni og sto\u0301ru glasflaturnar gera, at hu\u0301sini tola ta\u00f0. Og so er ta\u00f0 G\u00f8tuvi\u0301kini fyri at takka, at man fra\u0301 spi\u0301sibor\u00f0inum i\u0301 k\u00f8kinum kann gloyma b\u00e6\u00f0i ti\u0301\u00f0 og sta\u00f0. U\u0301tsy\u0301ni\u00f0 er so heilt o\u0301tru\u0301liga vakurt, og ta\u00f0 hava tey u\u0301tnytta\u00f0 til fulnar."}, {"text_idx": "#000006", "text": "Loftini eru u\u0301r tunnum tr\u00e6listum, sum eisini forsetur oman eftir onkrum veggi. Aftanfyri spi\u0301sibor\u00f0i\u00f0 s\u00e6st, at ein ma\u0301lari by\u0301r a\u0301 matriklinum. Tey vo\u0301ru bangin fyri, at ru\u0301mini fo\u0301ru at gerast ov myrk, so tey fo\u0301ru i\u0301 holt vi\u00f0 farvur og klistur, og vupti \u2013 so h\u00f8vdu tey si\u0301na egnu listaframsy\u0301ning inni i\u0301 k\u00f8kinum. U\u0301r k\u00f8kinum tra\u00f0kar tu\u0301 eitt trin ni\u00f0ur stovuna. Har er meira ro\u0301ligt. Man kann kanska ikki skilja stovuna fra\u0301 k\u00f8kinum beinlei\u00f0is, men har er so ein le\u00f0ursofa vi\u00f0 sjo\u0301nvarpi og si\u0301\u00f0an tveir lenisto\u0301lar, i\u00f0 venda mo\u0301ti peisini, sum bindir stovu og k\u00f8k saman."}, {"text_idx": "#000007", "text": "Ein grovk\u00f8kur er li\u0301kasum aftanfyri k\u00f8kin. Har er ongin hur\u00f0 i\u0301, men bara opi\u00f0 i\u0301millum, so ta\u00f0 er skjo\u0301tt og l\u00e6tt at sleppa av vi\u00f0 ymiskt, sum man ikki ti\u0301mir at hava frammi, ella ikki hevur stundir til at or\u00f0na, ju\u0301st ta\u0301. Deiliga praktiskt. U\u0301t fra\u0301 k\u00f8kinum kanst tu\u0301 si\u0301\u00f0an eisini fara beint u\u0301t a\u0301 eina sto\u0301ra terassu, sum kann bru\u0301kast b\u00e6\u00f0i til st\u00f8rri forsamlingar, ella bara eitt li\u0301ti\u00f0 grillkv\u00f8ld."}, {"text_idx": "#000008", "text": "Eg fa\u0301i eina eksotiska kenslu, ta\u0301 eg komi inn a\u0301 vesi\u00f0. Gr\u00f8nir, sto\u0301rir flottir flisar og gull armatur. Har er gott pla\u0301ss, so tey hava b\u00e6\u00f0i ba\u00f0ikar og bru\u0301su. Nokk so dempa\u00f0ur, og lekkur stemningur. Spegli\u00f0 kann innstillast til no\u0301gv ymisk sl\u00f8g av ljo\u0301si, so ho\u0301ast myrkt og hugnaligt, ber v\u00e6l til b\u00e6\u00f0i at kroysta pirrur og leggja sminku. Man s\u00e6r, at ta\u00f0 er hugsa\u00f0 um hv\u00f8rja detalju, og saman vi\u00f0 plantunum merkir tu\u0301 eina behagiliga v\u00e6lveru. Har kundi eg i\u0301 \u00f8llum f\u00f8rum bru\u0301kt no\u0301gva ti\u0301\u00f0."}, {"text_idx": "#000009", "text": "Tey hava bara eitt sovikamar til \u00f8ll fimm enn. Ein li\u0301til hems er, har elsti sonurin svevur, men annars ver\u00f0a fleiri k\u00f8mur gj\u00f8rd, ta\u0301 tey fara i\u0301 holt vi\u00f0 kjallaran. Ta\u00f0 vil so eisini siga, at alt sp\u00e6l og allar leikur liggja hv\u00f8rt um anna\u00f0 runt um i\u0301 alru\u0301minum. Akkura\u0301t sum ta\u00f0 skal ver\u00f0a, hja\u0301 eini barnafamilju. Hendan dagin eg var framvi\u00f0, royndu vit to\u0301 at sku\u0301gva o\u0301ruddi\u00f0 sum fr\u00e6gast, solei\u00f0is at ta\u00f0 ikki skuldi o\u0301ro\u0301gva og skapa sti\u0301lforvirring, men \u2013 sum endama\u0301li\u00f0 ju\u0301 er \u2013 geva i\u0301bla\u0301stur til innr\u00e6tting. So hetta er ikki ein ly\u0301sing av li\u0301vinum hja\u0301 eini barnafamilju, men ein rapportaga, av einum ny\u0301bygdum hu\u0301sum, sum vo\u0301nandi kann ny\u0301tast konstruktivt hja\u0301 onkrum tykkara."}, {"text_idx": "#000010", "text": "At enda spurdi eg tey, hva\u00f0ani tey fa\u0301a i\u0301bla\u0301stur, hvat tey eru gla\u00f0 fyri, og hv\u00f8rji go\u0301\u00f0 ra\u0301\u00f0 tey kunnu geva:"}, {"text_idx": "#000011", "text": "\u201dVit hava b\u00e6\u00f0i leingi veri\u00f0 a\u0301huga\u00f0i i\u0301 innr\u00e6tting. Vit tosa no\u0301gvum, og leita eftir i\u0301bla\u0301stri ymsasta\u00f0ni, hvussu okkara framti\u0301\u00f0arhu\u0301s skullu si\u0301ggja u\u0301t. Vit hava sama sti\u0301l, og ta\u00f0 gj\u00f8rdi ta\u00f0 l\u00e6ttari at taka avger\u00f0ir. Vit moderna\u00f0an sti\u0301l, og da\u0301ma at hava \u00f8\u00f0rvi\u0301si loysnir enn onnur. Okkum da\u0301ma so sera v\u00e6l hotellir, og ta\u00f0 hava vit eisini roynt at tiki\u00f0 vi\u00f0. Vit hava rey\u00f0an tra\u0301\u00f0 gj\u00f8gnum hu\u0301si\u00f0, uttan at ru\u0301mini eru ov eins. Svart, gra\u0301tt, glas, tr\u00e6 og gull er gj\u00f8numgangandi. Vit eru seliga gla\u00f0 fyri ba\u00f0ikari\u00f0, sum vit bru\u0301ka heilt no\u0301gv, b\u00e6\u00f0i vaksin og b\u00f8rn. Eisini cookarin eru vit sera gla\u00f0 fyri, sum er sera hentur ta\u0301 man hevur fl\u00f8skubarn. Og annars uppsetingina av alru\u0301minum. Go\u0301\u00f0 ra\u0301\u00f0: Leiti og spyrji um go\u0301\u00f0 ra\u0301\u00f0 a\u00f0rasta\u00f0ni, men lurti mest eftir tykkum sja\u0301lvum, og ger\u00f0i ta\u00f0 sum tit \u00e6tla, men ta\u00f0 ma\u0301 sja\u0301lvandi ver\u00f0a realistiskt. Vi\u00f0hv\u00f8rt kann ta\u00f0 loysa seg at gjalda seg fra\u0301 onkrum, sum vit gj\u00f8rdu, og ta\u00f0 hja\u0301lpti v\u00e6l, serliga uppa\u0301 mo\u0301ti.\u201d"}, {"text_idx": "#000012", "text": "So fari eg at takka fyri meg her u\u0301r Sy\u00f0rug\u00f8tu. Um tit vilja si\u0301ggja meira til heim teirra, kunnu tit finna tey a\u0301 instagram: eydissky\u0301lindal og pallskylindal"}, {"text_idx": "#000013", "text": "Hon er 34 a\u0301ra gomul og \u00e6tta\u00f0 u\u0301r G\u00f8tu. Ma\u00f0ur hennara eitur H\u00f8gni, 38 a\u0301r, og saman eiga tey tri\u0301ggjar villar dreingir. At bu\u0301seta seg i\u0301 Fuglafir\u00f0i er ein tann besta avger\u00f0in hon havur tiki\u00f0."}, {"text_idx": "#000014", "text": "Hon hevur havt a\u0301huga\u00f0 fyri innr\u00e6tting fra\u0301 ungum a\u0301rum av. Ho\u0301ast hon havur valt tann minimalistiska sti\u0301lin til hennara heim, da\u0301mar hon flest allar sti\u0301lir."}]